**Rámcová dohoda**

o poskytovaní servisných služieb

uzavretá v zmysle § 269 ods. 2 zákona č. 513/ 1991 Zb.

Obchodného zákonníka v platnom znení a v zmysle § 2 ods.. 5 písm. g) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení

**(ďalej len „zmluva“)**

# Zmluvné strany:

Poskytovateľ:

Sídlo:

IČO:

DIČ:

IČ DPH:

Bankové spojenie:

IBAN:

e-mail:

(ďalej len „poskytovateľ“)

a

Prijímateľ: **Štátny ústav pre kontrolu liečiv**

Sídlo: Kvetná 11, 825 08 Bratislava 26

IČO: 00165221

IČ DPH: SK2020857036

Zastúpený: PharmDr. Zuzana Baťová, PhD., riaditeľka

Bankové spojenie: Štátna pokladnica, Radlinského 32, 810 05 Bratislava, Slovensko

Číslo účtu: SK31 8180 0000 0070 0013 3630

(ďalej len „objednávateľ“)

# Predmet zmluvy

* 1. Predmetom zmluvy je: oprava a údržba služobných motorových vozidiel, zabezpečenie pravidelného servisu podľa pokynov stanovených výrobcom pre daný typ vozidla, nepravidelného servisu, ako aj bežné a mimoriadne opravy na vozidlách:

# Fiat Ducato combi, rok výroby 2006, objem valcov 2 286 cm3, diesel,

# Fiat Punto, rok výroby 2005, objem valcov 1 242 cm3, benzín,

# Fiat Punto, rok výroby 2006, objem valcov 1 242 cm3, benzín,

# 2 x Škoda Rapid, rok výroby 2015, objem valcov 1 197 cm3, benzín,

# Škoda Superb, rok výroby 2008, objem valcov 2 771 cm3, benzín,

# Škoda Suberb, rok výroby 2003, objem valcov 2 496 cm3, diesel,

# Volkswagen Passat 4x4, rok výroby 2003, objem valcov 2 771 cm3, benzín,

# Škoda Octavia, rok výroby 2003, objem valcov 1 781cm3, benzín.

* Hyundai i 30, rok výroby 2021, objem valcov 1498 cm3, benzín
* Hyundai i 30, rok výroby 2021, objem valcov 1498 cm3, benzín
* Hyundai i 30 kombi, rok výroby 2021, objem valcov 1482 cm3, benzín+hev
  1. Kontaktné údaje oprávnených zástupcov poskytovateľa a objednávateľa konať v ich mene v rámci zmluvy budú vzájomne písomne oznámené pri podpise zmluvy.

# Rozsah plnenia servisných prác

* 1. Servisné práce, ktoré zahŕňajú najmä servis brzdových systémov, výmena brzdových obložení, generálne opravy motorov a prevodoviek, montáž zabezpečovacích zariadení, nastavenie svetiel, geometria, kontrola a výmena olejov, filtrov a mazania, doplnenie, prípadne výmena prevádzkových kvapalín, výmena rozvodových remeňov, opravy podvozkových častí, servis a plnenie klimatizácií (oprava, dezinfekcia, údržba systémov), opravy ABS, EBS, ECAS, TCE, oprava a údržba štartérov, výmena tlmičov, opravy náprav, príprava vozidiel pred absolvovaním pravidelnej technickej a emisnej kontroly a následná realizácia týchto kontrol.
  2. Vykonanie následných servisných práczistených po diagnostike motorového vozidla.

3.3 Klampiarske práce, ktoré zahŕňajú opravy havarovaných automobilov - brúsenie, zváranie, tmelenie, vyklepávanie, opravy karosérií vozidla, ošetrenie a konzervácia podvozkových častí a dutín vozidla, zváranie plastov, výmena čelných skiel, oprava výfukových systémov.

3.4. Pneuservis, ktorý zahŕňa najmä výmenu kolies (pneumatík, diskov, ventilov), opravu defektov, vyváženie,

# hustenie, likvidácia ojazdených pneumatík, očistenie, zakonzervovanie, zabalenie, sezónne uskladnenie pneumatík.

3.5. Pravidelný servis podľa pokynov stanovených výrobcom.

3.6. Diagnostika vozidla k určeniu celkovej sumy pri oprave.

3.7. Zabezpečenie odtiahnutia nepojazdného vozidla v rámci štátov EÚ do priestorov autoservisu alebo zmluvnej poisťovne.

3.8. Nákup a doručenie pneumatík na miesto pracoviska autoservisu.

# Všeobecný postup pri poskytovaní servisných prác

* 1. Poskytovateľ je povinný poskytovať objednávateľovi servisné práce podľa tejto zmluvy, vykonávať údržbu a opravy služobných motorových vozidiel a taktiež dodávať originálne náhradné diely na základe písomnej objednávky.
  2. Objednávku doručí objednávateľ elektronicky na kontaktnú e-mailovú adresu poskytovateľa,objednávka bude obsahovať najmä:
     1. identifikačné údaje objednávateľa a poskytovateľa,
     2. číslo objednávky a dátum jej vystavenia,
     3. identifikačné údaje motorového vozidla a to: evidenčné číslo motorového vozidla,
     4. definíciu poruchy alebo poškodenia, popis ako a kedy sa porucha prejavuje, prípadne požadovaný druh servisnej prehliadky
  3. Poskytovateľ sa zaväzuje prevziať vozidlo vo svojej prevádzke na opravu alebo výkon služieb do 2 pracovných dní od doručenia objednávky, v prípade prevzatia vozidla v preberacom bode. Všetky servisné služby je povinný poskytovateľ poskytovať bezodkladne po prevzatí vozidla.
  4. Pri preberaní motorového vozidla podpíšu zmluvné strany preberací protokol s uvedením identifikácie motorového vozidla (evidenčné číslo vozidla), stavu najazdených kilometrov, stavu PHM, požadovaného rozsahu služby, odhadovanej celkovej ceny služby, predpokladaného termínu ukončenia zákazky, dátumu a času prebratia vozidla. Vyhotovenie preberacieho protokolu podľa predchádzajúcej vety v listinnej podobe a v počte najmenej dvoch exemplárov (pre každú zmluvnú stranu jeden) je povinnosťou poskytovateľa služieb.
  5. Ak poskytovateľ po prevzatí služobného vozidla počas kontroly za účelom zistenia rozsahu opráv resp. údržby zistí, že na vozidle boli vykonané neodborné zásahy alebo že došlo k manipulácií s tachometrom alebo vozidlo javí známky nadmerného opotrebovania, či zjavného poškodenia, je povinný o takýchto skutočnostiach bezodkladne informovať objednávateľa.
  6. Ak poskytovateľ pri poskytovaní služby zistí poškodenie, opotrebenie a pod. iných dielov a súčastí motorového vozidla, ktoré nie sú predmetom objednávky, prerokuje takéto rozšírenie opravy, prípadne zmenu odhadu ceny resp. dodacej doby s povereným zástupcom objednávateľa, ktorý takéto rozšírenie schváli alebo odmietne. Zmena objednávky odsúhlasená zodpovedným zamestnancom objednávateľa musí byť urobená písomnou formou, prípadne e-mailom. Takto vykonaná zmena objednávky bude priložená k faktúre. Dodacia lehota sa v tomto prípade predlžuje o čas, kedy sa objednávateľ rozhoduje o rozšírení opravy. V prípade rozšírenia opravy, ktorá je poistnou udalosťou (po dopravnej nehode, škodovej udalosti a pod.) poskytovateľ zabezpečí novú obhliadku motorového vozidla v súčinnosti s pracovníkom poisťovne a za prítomnosti zástupcu objednávateľa v potrebnom rozsahu.
  7. Prijímací technik poskytovateľa pri odovzdaní motorového vozidla oboznámi zástupcu objednávateľa s rozsahom prác vykonaných na motorovom vozidle na základe objednávky, vrátane vymenených dielov, mazív a náplní. Prijímací technik poskytovateľa v prípade potreby upozorní zástupcu objednávateľa na ďalšie poruchy motorového vozidla, ktoré neboli predmetom objednávky. Súčasne mu odovzdá originály dokladov, ktoré sú výsledkom výkonov a sú predpísané zákonom č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov alebo iným všeobecne záväzným právnym predpisom.
  8. Objednávateľ pri preberaní služobného vozidla skontroluje poskytnutie objednaných služieb a ich prevzatie potvrdí podpisom na preberacom protokole.
  9. Objednávateľ pri preberaní služobného vozidla zároveň prekontroluje stav nádrže a množstvo PHM.
  10. Zástupca objednávateľa má právo po poskytnutí služby na skúšobnú jazdu za účasti prijímacieho technika poskytovateľa ešte pred prevzatím motorového vozidla.
  11. Poskytovateľ je povinný pri poskytovaní služieb podľa tejto zmluvy používať výhradne originálne náhradné diely resp. súčiastky a zodpovedá za riadne poskytnutie servisných služieb spočívajúcich najmä, no nielen vo výkone opráv a údržby motorových vozidiel objednávateľa.
  12. Poskytovateľ je povinný poskytovať služby v súlade s technickou dokumentáciou motorového vozidla a príslušnými technickými normami. Pri oprave je povinný vykonávať práce kvalitne, účelne a hospodárne, v rozsahu a lehote uvedenej v preberacom protokole.

# Miesto dodania predmetu zákazky

* 1. Predmet plnenia zmluvy sa poskytovateľ zaväzuje zabezpečiť na území Bratislavy a zároveň aj pre regionálne kontrolné laboratóriá objednávateľa vo Zvolene, v Žiline, v Košiciach a v Topoľčanoch v celom rozsahu služieb uvedených v zmluve. Poskytovanie služieb bude poskytovateľ zabezpečovať prostredníctvom svojich pracovísk alebo u svojich zmluvných partnerov dislokovaných v mestách Bratislava, Zvolen, Košice, Topoľčany a Žilina.

# Výsledok verejného obstarávania

* 1. Táto zmluva sa uzatvára na základe výsledku verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Objednávateľ použil postup verejného obstarávania – zadávania zákaziek s nízkymi hodnotami podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Podkladom pre uzatvorenie tejto zmluvy je cenová ponuka poskytovateľa doručená objednávateľovi na základe výzvy na predkladanie ponúk.

# Cenník vykonaných prác/hodinová sadzba a platobné podmienky

* 1. Cena za poskytnutie servisných služieb je dohodnutá zmluvnými stranami v zmysle zákona č. 18/1996 Z. z. o cenách v znení neskorších predpisov, podľa cenovej ponuky, ktorú poskytovateľ predložil v rámci verejného obstarávania.
  2. Cena dohodnutých prác:

|  |  |  |  |
| --- | --- | --- | --- |
| P.č. | Popis | Cena v Eur bez DPH | Cena v Eur s DPH |
| 1 | Hodinová sadzba servisných prác a diagnostiky vozidla |  |  |
| 2 | Paušálny poplatok za výmenu a vyváženie pneumatík (4 ks) |  |  |
| 3 | Paušálna cena za uskladnenie sezónnych pneumatík |  |  |
| 4 | Paušálna cena za zabezpečenie technickej a emisnej kontroly pre 1 vozidlo |  |  |

* 1. V prípade opravy motorového vozidla po dopravnej nehode alebo škodovej udalosti na základe zápisu o poškodení motorového vozidla danej poisťovacej spoločnosti alebo po inom poškodení bez zápisu o poškodení motorového vozidla, spravidla na základe fotodokumentácie, sa cena normohodiny určuje podľa zmluvy poskytovateľa s danou poisťovacou spoločnosťou.
  2. Časový rozsah vykonaných prác bude poskytovateľom fakturovaný objednávateľovi v zmysle všeobecne platných noriem spotreby práce vydaných príslušným importérom motorového vozidla alebo všeobecne uznávaných noriem spotreby práce.
  3. Objem finančných prostriedkov, t.j. kúpna cena dodaného, vyfakturovaného a uhradeného predmetu zmluvy počas doby trvania tejto zmluvy nesmie presiahnuť sumu 36 000 eur s DPH.
  4. Zmluvné strany sa dohodli, že cenu za poskytnutie služieb poskytovateľ vyúčtuje objednávateľovi faktúrou. Poskytovateľ vystaví faktúru ku každej objednávke za poskytnuté služby najneskôr do piateho pracovného dňa v mesiaci nasledujúceho po dni poskytnutí služby so splatnosťou faktúry 30 kalendárnych dní odo dňa doručenia faktúry do podateľne objednávateľa.
  5. Poskytovateľ je oprávnený fakturovať len skutočne vykonané práce, služby a skutočne použité náhradné diely, náplne a materiál.
  6. Cena poskytnutých náhradných dielov, prevádzkových kvapalín, prípadne iného tovaru súvisiaceho so servisom motorových vozidiel objednávateľa musí zodpovedať' aktuálnemu cenníku dodávateľa v čase konkrétneho servisného úkonu (oprava, údržba a pod.). Cenník bude tvoriť' prílohu vystavenej faktúry.

# Platnosť zmluvy

* 1. Zmluvné strany sa dohodli, že túto zmluvu uzatvárajú na obdobie 24 mesiacov odo dňa nadobudnutia účinnosti alebo do vyčerpania finančného limitu  stanoveného v bode 7.5 podľa toho, ktorá z týchto skutočností nastane skôr. Prijímateľ nie je povinný vyčerpať celkový stanovený finančný limit, ktorý bol na servisné služby určený.
  2. Táto zmluva nadobúda platnosť dňom jej podpisu štatutárnymi orgánmi obidvoch zmluvných strán. Účinnosť táto zmluva nadobúda deň po jej zverejnení v Centrálnom registri zmlúv, vedeným Úradom vlády SR v súlade so zákonom č. 546/2010 Z. z.

# Ukončenie zmluvného vzťahu

* 1. Zmluvu možno ukončiť:
     1. uplynutím doby platnosti zmluvy alebo vyčerpaním finančného limitu,
     2. vzájomnou písomnou dohodou zmluvných strán k určenému dňu,
     3. písomnou výpoveďou ktorejkoľvek zo zmluvných strán po preukázateľnom porušení zmluvných podmienok druhej zmluvnej strany, pričom výpovedná lehota je jeden mesiac a začína plynúť od prvého dňa mesiaca nasledujúceho po doručení výpovede,
     4. písomnou výpoveďou ktorejkoľvek zo zmluvných strán bez uvedenia dôvodu, pričom výpovedná lehota je dva mesiace a začína plynúť od prvého dňa mesiaca nasledujúceho po doručení výpovede.
  2. Ukončenie tejto zmluvy ktoroukoľvek zo zmluvných strán nemá vplyv na finančné vysporiadanie za už poskytnuté plnenie.

# Postúpenie pohľadávok

* 1. Zmluvné strany sa dohodli, že poskytovateľ nie je oprávnený postúpiť pohľadávku voči objednávateľovi podľa § 524 a nasl. zákona č. 40/1964 Zb. Občiansky zákonník v znení neskorších predpisov bez predchádzajúceho písomného súhlasu objednávateľa. Právny úkon, ktorým by došlo k postúpeniu pohľadávky poskytovateľa v rozpore s touto dohodou je podľa § 39 Občianskeho zákonníka neplatný.
  2. Akýkoľvek súhlas objednávateľa s postúpením pohľadávok je platný iba v prípade, ak bol udelený predchádzajúci súhlas Ministerstva zdravotníctva SR.

# Záverečné ustanovenia

* 1. Zmluvné strany v súlade s prejavom svojej slobodnej vôle prehlasujú, že obsah zmluvy vzájomne dohodli, so znením tejto zmluvy súhlasia, čo potvrdzujú svojimi podpismi.
  2. Meniť a dopĺňať obsah tejto zmluvy je možné len formou písomných a číslovaných dodatkov, ktoré budú neoddeliteľnou súčasťou tejto zmluvy, ktoré budú platné, ak budú riadne potvrdené a podpísané štatutárnymi zástupcami oboch zmluvných strán a nebudú v rozpore s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
  3. Zmluva je vyhotovená v štyroch vyhotoveniach, z ktorých dve obdrží poskytovateľ a dve objednávateľ.
  4. Právne vzťahy výslovne neupravené touto zmluvou sa riadia príslušnými ustanoveniami Obchodného zákonníka a príslušnými všeobecne záväznými právnymi predpismi.

V Bratislave dňa: ........................ V Bratislave dňa: ........................

Za poskytovateľa: Za prijímateľa:

...................................... ...............................................

PharmDr. Zuzana Baťová, PhD.

konateľ riaditeľka